വിപണി ആശ്വാസറാലിയില് വാഹന കമ്ബനികള് ഉയരുന്നില്ല, എന്തുകൊണ്ട്? പ്രതീക്ഷ പോലെ വിപണി ഉയര്ന്നു വ്യാപാരം തുടങ്ങി. സെന്സെക്സ് 59,830 വരെ ഉയര്ന്നു. എന്നാല് ആ നില അധികം തുടരാനായില്ല. കുറേ താണിട്ട് വീണ്ടും ഉയര്ന്ന് സെന്സെക്സ് 59,750 നു മുകളിലും നിഫ്റ്റി 17,800നു മുകളിലും എത്തി. ബാങ്കുകള് മുതല് റിയല്റ്റി കമ്ബനികള് വരെ നല്ല നേട്ടമുണ്ടാക്കിയപ്പോള് വാഹന കമ്ബനികള്ക്കു കാര്യമായ ഉയര്ച്ച സാധിച്ചില്ല. വാഹന ഉല്പാദനവും വില്പനയും മന്ദഗതിയിലായതാണു കാരണം. ഐടി കമ്ബനികള്ക്കു വില നന്നായി വര്ധിച്ചു. മിഡ്, സ്മോള് ക്യാപ് കമ്ബനികളും നേട്ടമുണ്ടാക്കി. കല്ക്കരിയുടെയും പ്രകൃതി വാതകത്തിന്്റെയും വില കുറഞ്ഞു തുടങ്ങിയത് സിമന്്റ്, സ്റ്റീല്, വൈദ്യുതി ഉല്പാദന കമ്ബനികള്ക്കു സഹായകമായി. മികച്ച ലാഭവര്ധന സെയില് ഓഹരിക്കു 12 ശതമാനം വില ഉയരാന് സഹായിച്ചു. ഉയര്ന്ന സ്റ്റീല് വില കമ്ബനിയുടെ ലാഭം ഒന്പതു മടങ്ങ് വര്ധിപ്പിച്ചു. 3008 കോടി രൂപയുടെ ഭീമമായ നഷ്ടം വരുത്തിയ ബന്ധന് ബാങ്കിന്്റെ ഓഹരി വില ആറു ശതമാനം താണു. കിട്ടാക്കടങ്ങള്ക്കായി 4600 കോടി രൂപ വകയിരുത്തേണ്ടി വന്നതാണ് നഷ്ടത്തിനു കാരണം. രാജ്യാന്തര വിപണിയില് സ്വര്ണ വില 1784 ഡോളറിനടുത്താണ്. കേരളത്തില് സ്വര്ണ വില മാറ്റമില്ല. 35,760 രൂപയാണ് ശനിയാഴ്ച മുതലുള്ള വില. ഡോളര് 10 പൈസ നേട്ടത്തില് 74.97 രൂപയിലാണ് വ്യാപാരം തുടങ്ങിയത്.